Projektas

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ADMINISTRACINĖS KOMISIJOS PRIE ROKIŠKIO RAJONO SAVIVALDYBĖS TARYBOS 2016 METŲ VEIKLOS ATASKAITOS**

2017 m. sausio 27 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Administracinės komisijos prie Rokiškio rajono savivaldybės tarybos nuostatų, patvirtintų 2015 m. gegužės 8 d. sprendimu „Dėl Administracinės komisijos prie Rokiškio rajono savivaldybės tarybos nuostatų patvirtinimo ir Administracinės komisijos prie Rokiškio rajono savivaldybės tarybos sudarymo“ Nr. TS-124, 53 punktu, Rokiškio rajono savivaldybės taryba

n u s p r e n d ž i a :

 Pritarti Administracinės komisijos prie Rokiškio rajono savivaldybės tarybos veiklos ataskaitai (pridedama).

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Regina Strumskienė

 PRITARTA

 Rokiškio rajono savivaldybės tarybos

 2017 m. sausio 27 d. sprendimu Nr. TS-

**ATMINISTRACINĖS KOMISIJOS PRIE ROKIŠKIO RAJONO SAVIVALDYBĖS TARYBOS 2016 METŲ VEIKLOS ATASKAITA**

 Administracinėje komisijoje prie Rokiškio rajono savivaldybės tarybos yra 5 nariai ir atsakingasis sekretorius, kuris nėra komisijos narys. Administracinės komisijos sudėtis patvirtinta Rokiškio rajono savivaldybės tarybos 2015 m. gegužės 8 d. sprendimu Nr. TS-124. Komisijos pirmininke paskirta tarybos narė Laima Keraitienė, pavaduotoju – tarybos narys Zenonas Viduolis, komisijos nariai – tarybos narys Virginijus Gaučys, Rokiškio miesto seniūnas Arūnas Krasauskas, Panevėžio apskrities vyriausiojo policijos komisariato Rokiškio rajono policijos komisariato Viešosios policijos skyriaus viršininkas Robertas Krasauskas, atsakingoji sekretorė – Juridinio ir personalo skyriaus vedėja Regina Strumskienė.

 Per 2016 metus išnagrinėtos 4 administracinio teisės pažeidimo bylos – trys gautos per 2016 ir viena perkelta iš 2015 metų. Visos administracinio teisės pažeidimo bylos dėl savavaldžiavimo. Medžiagą Administracinei komisijai nagrinėti siuntė Panevėžio apskrities vyriausiojo policijos komisariato Rokiškio rajono komisariatas.

 Trijose išnagrinėtose administracinio teisės pažeidimo bylose asmenys pripažinti padarę administracinius teisės pažeidimus ir jiems paskirtos nuobaudos – baudos, kurių suma 129 eurai. Viena administracinio teisės pažeidimo byla buvo nutraukta, nesant administracinio teisės pažeidimo sudėties. Baudų išieškojimą klausimus sprendžia Valstybinė mokesčių inspekcija, nes nuo 2015 m. liepos 1 d. bylos registruojamos Administracinių teisės pažeidimų registre ir baudų išieškojimo klausimas perduotas Valstybinei mokesčių inspekcijai.

 Iš keturių išnagrinėtų administracinio teisės pažeidimo bylų tik vienas nutarimas buvo apskųstas Rokiškio rajono apylinkės teismui, o jam nusišalinus nagrinėjo Kupiškio rajono apylinkės teismas. Kupiškio rajono apylinkės teismas panaikino Administracinės komisijos prie Rokiškio rajono savivaldybės tarybos sprendimą, nes asmuo, darydamas priešingą teisei veikimą, buvo nepakaltinamas, t.y. negalėjo suprasti savo veiksmų ir jų valdyti.

 Kadangi nuo 2015 m. liepos 1 d. visos administracinio teisės pažeidimo bylos registruojamos Administracinių teisės pažeidimų registre, tai komisijoje dirbti su šiuo registru yra paskirtas asmuo – atsakingoji sekretorė Regina Strumskienė.

 Per 2016 metus nusiskundimų dėl netinkamo komisijos darbo Rokiškio rajono savivaldybėje nėra gauta.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ROKIŠKIO RAJONO SAVIVALDYBĖS TARYBOS SPRENDIMO**

**„DĖL ADMINISTRACINĖS KOMISIJOS PRIE ROKIŠKIO RAJONO SAVIVALDYBĖS TARYBOS 2015 METŲ VEIKLOS ATASKAITOS“**

**AIŠKINAMASIS RAŠTAS**

 **Parengto sprendimo projekto tikslai ir uždaviniai.** Patvirtinus komisijos ataskaitą bus įvykdyti Administracinės komisijos prie Rokiškio rajono savivaldybės tarybos nuostatų, patvirtintų Rokiškio rajono savivaldybės tarybos 2015-05-08 sprendimu Nr. TS-124, 53 punkto reikalavimai.

 **Šiuo metu esantis teisinis reglamentavimas.** Lietuvos Respublikos vietos savivaldos įstatymas, Rokiškio rajono savivaldybės tarybos 2015-05-08 sprendimas Nr. TS-124 „Dėl Administracinės komisijos prie Rokiškio rajono savivaldybės tarybos nuostatų patvirtinimo ir Administracinės komisijos prie Rokiškio rajono savivaldybės tarybos sudarymo“.

Sprendimo projekto esmė. Vadovaujantis Rokiškio rajono savivaldybės tarybos 2015-05-08 sprendimu Nr. TS-124, Rokiškio rajono savivaldybės taryba informuojama, kad visos gautos administracinės bylos išnagrinėtos laiku, objektyviai ir vadovaujantis įstatymais. Ataskaitoje nurodoma, kiek ir kokio pobūdžio bylų nagrinėjo Administracinė komisija 2016 m., kokia bylų baigtis, paskirtų nuobaudų vykdymas. Iš ataskaitos matyti kokius administracinius teisės pažeidimus padarė asmenys, kokie buvo priimti nutarimai, kiek komisijos nutarimų buvo apskųsta aukštesnei instancijai ir kaip aukštesnė instancija įvertino Administracinės komisijos nutarimus.

Kad komisija dirbo gerai rodo tai, jog savivaldybėje nėra gauta nusiskundimų dėl komisijos darbo.

 **Galimos pasekmės, priėmus siūlomą tarybos sprendimo projektą:**

 **teigiamos** – bus įgyvendinti aukščiau iš vardintų teisės aktų reikalavimai;

 **neigiamos** – nėra.

 **Kokia sprendimo nauda Rokiškio rajono gyventojams.** Rajono gyventojai tarybos sprendimu supažindinami su Rokiškio rajono savivaldybės tarybos sudarytos Administracinės komisijos, kuri sudaryta iš Rokiškio rajono savivaldybės tarybos narių ir valstybės tarnautojų, darbu. Iš ataskaitos rajono gyventojai gali matyti, kad niekam negali būti taikoma poveikio priemonė už administracinį teisės pažeidimą kitaip, kaip įstatymų nustatytais pagrindais ir tvarka. Ataskaita yra savotiška prevencijos priemonė užkirsti kelia teisės pažeidimams, auklėti piliečius, kad jie laikytųsi įstatymų, gerbtų piliečių teises, garbę ir orumą, sąžiningai vykdytų savo pareigas, jaustų atsakomybę visuomenei.

 **Finansavimo šaltiniai ir lėšų poreikis:** sprendimo įgyvendinimui lėšų nereikalinga.

 **Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

 **Antikorupcinis vertinimas.** Teisėsakte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Administracinės komisijos pirmininkė Laima Keraitienė